text: Se Video: Så kan du godt finde vinterdækkene frem
  04 oktober 2014 kl. 13.34
  Selvom efterårssolen stadig skinner flittigt, så er det igen blevet tid til at få efterset dækkene, så de er klar til sne og kulde.
  
  Der er stadig alt for mange sydjyder, der kører rundt på nedslidte dæk, viser flere målinger. Derfor er det vigtigt at få kontrolleret mønsterdybden i tide, inden det er for sent.
  Derfor er dækspecialister fra firmaet Euromaster gået i gang med det, som de selv kalder for Danmarks største dækmønstermåling.
  Formålet er at afdække, hvor mange der kører på dæk som udgør en sikkerhedsrisiko i efterårs og vintervejret.
  I dag blev der målt dæk ved Bilka i Esbjerg og ikke helt uventet fandt firmaet dæk, der bør skiftes.
  Se Thomas Urth fra Euromaster på kontrol
  Varighed 0:46
  